হার্দিক পাণ্ড্য ও কেএল রাহুলকে নিয়ে দেশজুড়ে তোলপাড় চলছেই। কর্ণ জোহরের চ্যাট শোয়ে বিতর্কিত কথাবার্তা বলার কারণে আপাতত নির্বাসনে দুই ক্রিকেটার। অস্ট্রেলিয়া থেকে ফেরত পাঠানো হয়েছে তাঁদের। এর পরেও থামছে না বিতর্কের রেশ। এবার হার্দিক-রাহুলের বিষয়ে মুখ খুললেন তারকা অফস্পিনার হরভজন সিংহ। 

এই বিষয়ে অন্যান্য খবর

সত্যিই এবার ‘গরিব’ হচ্ছেন হার্দিকরা, কোটি কোটি টাকা ক্ষতির আশঙ্কা


এক সর্বভারতীয় সংবাদমাধ্যমে প্রকাশিত প্রতিবেদন থেকে জানা যাচ্ছে, ওই সংবাদমাধ্যমকে দেওয়া সাক্ষাৎকারে ভাজ্জি বলেন, ‘‘ওই দু’জনের সঙ্গে আমি বাসে যেতে রাজি হব না, যদি আমার মেয়ে ও স্ত্রী সেই বাসে আমার সঙ্গে টিম বাসে থাকে। ওদের কেমন লাগবে বলুন তো? আপনি যদি মেয়েদের দিকে কেবল এক রকম দৃষ্টিভঙ্গিতেই তাকান, আর যদি সেটা মোটেই ঠিক না হয়।’’
হরভজনের কথা থেকে পরিষ্কার, তিনি অত্যন্ত অসন্তুষ্ট দুই নির্বাসিত ক্রিকেটারের উপরে। তিনি অবাক হয়ে বলেন, ‘‘আমরা এই সব কথা এমনকী আমাদের বন্ধুদের সামনেও বলি না, আর ওরা গণমাধ্যমে বলে দিল! লোকে এর পর ভাবতে পারে তাহলে হরভজন কি সিংহও এমন? অনিল কুম্বলে কিংবা সচিন তেন্ডুলকরও!’’
৩৮ বছর বয়সি অফস্পিনার জানান, বোর্ড একদম সঠিক সিদ্ধান্ত নিয়েছে। তাঁর মতে, এটাই হওয়ার ছিল। এবং তিনি একেবারেই অবাক হননি।